भोपाल। पूर्व केंद्रीय मंत्री एवं कांग्रेस के दिग्गज नेता ज्योतिरादित्य सिंधिया को जान से मारने की धमकी दी गई है। मध्यप्रदेश के हटा विधानसभा क्षेत्र के भाजपा नेता और विधायक उमादेवी खटीक के बेटे ने यह धमकी दी है। इस धमकी के बाद प्रदेश में राजनीति गर्मा गई है। मध्यप्रदेश में सिंधिया को यह धमकी दूसरी बार मिली है। गौरतलब है कि सिंधिया 5 सितंबर को दमोह जिले के हटा में परिवर्तन रैली को संबोधित करने आने वाले हैं।